Paul Lambert

Paul Lambert (s. 7. elokuuta 1969 Glasgow) on skotlantilainen jalkapallovalmentaja ja entinen keskikenttäpelaaja.

Lambert voitti pelaajana muun muassa Skotlannin Cupin vasta 17-vuotiaana St. Mirrenissä ja Mestareiden Liigan pelatessaan Borussia Dortmundissa. Hän on pelannut 40 maaottelua Skotlannin maajoukkueessa.

 Ura pelaajana 

Lambert aloitti uransa ammattilaisena St. Mirrenissä, jossa hän aloitti 15-vuotiaana. St. Mirrenin pelaajana hän voitti Skotlannin cupin vuonna 1987. Ura St. Mirrenissa jatkui vuoteen 1993 saakka, jolloin hän siirtyi Motherwelliin.

Skotlannista Lambert siirtyi saksalaiseen Borussia Dortmundiin vuonna 1996. Hän voitti vuonna toukokuussa 1997 Mestareiden Liigan ensimmäisenä brittipelaajana ei-brittiläisessä seurassa. Finaalissa Lambert syötti Karl-Heinz Riedlen avausmaalin.

Ura Saksassa kesti runsaan vuoden verran kunnes skotlantilainen suurseura Celtic osti hänet riveihinstä. Celticissä pelatessaan hän voitti neljä Skotlannin Valioliigan mestaruutta, kaksi Skotlannin Cupia sekä kaksi Skotlannin liigacupia. Paul Lambert oli Celticin kapteeni vuoden 2003 UEFA-Cupin finaalissa, jossa vastustajana oli FC Porto.

Maajoukkueessa Paul Lambert pelasi 40 ottelua, joissa hän teki yhden maalin. Hän oli mukana maailmanmestaruuskilpailuissa vuonna 1998.

 Ansiot pelaajana 

 Skotlannin mestaruus (4): 1998, 2001, 2002, 2004
 Skotlannin cup (2): 1987, 2001
 Skotlannin liigacup (2): 1998, 2001
 Mestarien liiga: 1997
 UEFA Cup
Hopeaa: 2003

 Ura valmentajana 

Lambert suoritti valmentajatutkintonsa Saksassa ja aloitti valmentajauransta Livingstonessa. Joukkuetta vaivanneiden loukkaantumisten takia Lambert joutui myös jatkamaan pelaajauraansa ja rekisteröitymään uudelleen pelaajaksi. Hän erosi joukkueen voitettua hänen alaisuudessaan vain kaksi ottelua.

Englantilaisseura Wycombe Wanderers palkkasi hänet päävalmentajakseen kesäkuussa 2006. Lambert johdatti Wycomben Englannin liigacupin välieriin. Joukkue pudotti jatkosta muun muassa Fulhamin ja Charltonin. Lambert erosi joukkueen hävittyä nousukarsinnoissa Stockportille keväällä 2008. Sen jälkeen hän toimi Colchesterin päävalmentajana.

Lambert siirtyi Norwichin päävalmentajaksi elokuussa 2009 kun Norwichin päävalmentaja Bryan Gunn oli saanut potkut kauden avausottelussa kärsityn 7–1 tappion jälkeen.BBC: Norwich appoint Lambert as boss BBC  Tappio tuli vielä silloin Lambertin valmentamalle Colchesterille. Lambert johdatti Norwichin Englannin ykkösliigan mestariksi ja suoraan nousuun takaisin Englannin mestaruussarjaan huhtikuussa 2010. Seuraavalla kaudella Lambert jatkoi loistotyötään Norwichissä ja johdatti seuran mestaruussarjan kakkossijan myötä takaisin Valioliigaan.

Lambert siirtyi Aston Villan valmentajaksi kesäkuussa 2012BBC: Aston Villa appoint Paul Lambert from Norwich City as new boss BBC . Lambertin johdolla Aston Villa pelasi odotuksia heikommin ja sijoittui kahdesti Valioliigassa vasta sijalle 15. Kausi 2014/15 sujui sekin jälleen heikosti ja lopulta Lambert sai potkut tehtävistään helmikuussa 2015 Villan pudottua Valioliigan putoamisviivan alapuolelle. BBC: . 

Marraskuussa 2015 Lambert siirtyi Blackburn Roversin peräsimeen 2,5-vuotisella sopimuksella.Paul Lambert: Blackburn appoint former Aston Villa manager BBC. Viitattu 6.6.2016  Lambert ei juurikaan onnistunut kohtentamaan Blackburnin peliesityksiä ja joukkue jäi lopulta Mestaruussarjassa sijalle 15. Kauden viimeisen ottelun jälkeen seura ilmoitti purkaneensa Lambertin sopimuksen.Blackburn Rovers can announce that Paul Lambert will be leaving the club at the end of the current campaign Blackburn Rovers. Viitattu 6.6.2016 

Marraskuun alussa 2016 Lambertista tuli Wolverhampton Wanderersin päävalmentaja.Paul Lambert: New Wolves head coach keen to have 'major say' at Molineux BBC. Viitattu 25.12.2016. Lambertin johdolla Wolves kamppaili tiukasti Mestaruussarjasta putoamista vastaan ja lopulta loppukaudesta otetut voitot riittivät joukkueelle 15. sijaan. Sarjapaikka säilyi näin ollen 7 pisteen erolla. Kauden jälkeen Lambert jätti seuran. Taustalla olivat erimielisyydet siitä, kuka seurassa vastaa pelaajahankinnoista.Paul Lambert: Wolves boss leaves Molineux after seven months in charge BBC. Viitattu 31.5.2017  

Tammikuun puolivälissä 2017 Lambertista tuli 2,5-vuotisella sopimuksella Valioliigan putoamiskamppailuun vajonneen Stoke Cityn päävalmentaja.Paul Lambert appointed Stoke manager BBC. Viitattu 21.1.2018. Lambertin tavoitteena oli säilyttää sarjapaikka, mutta tavoite osoittautui liian haasteelliseksi. Stoke voitti Lambertin alaisuudessa vain kaksi pelaamistaan 15 ottelusta - ensimmäisen ja viimeisen. Nämä voitot ja seitsemän tasapeliä jättivät seuran liigan toiseksi viimeiseksi, kolmen pisteen päähän viimeisenä säilyneestä Southamptonista. Kauden jälkeen Lambert jätti Stoken.Lambert leaves Stoke after Premier League relegation  Reuters. Viitattu 29.5.2018. 

Lokakuun lopussa 2018 Lambertista tuli Mestaruussarjan viimeiseksi juuttuneen Ipswich Townin päävalmentaja.Paul Lambert: Ipswich Town name ex-Norwich & Aston Villa boss as manager BBC. Viitattu 23.11.2018.  Lambert ei onnistunut pelastamaan Ipswichiä putoamiselta ja joukkue sijoittui Mestaruussarjassa viimeiseksi kaudella 2018–2019. Tammikuussa 2020 hän allekirjoitti Ipswichin kanssa kesään 2025 ulottuneen jatkosopimuksen. Lambert ja Ipswich Town purkivat sopimuksensa yhteisymmärryksessä maaliskuussa 2021. Sopimuksen purkamisen aikaan Ipswich oli Ykkösliigassa sijalla 8.

 Ansiot valmentajana 

 Englannin ykkösliiga: 2010
 Englannin mestaruussarja
Hopeaa: 2011
 Ykkösliigan vuoden valmentaja: 2010
 Mestaruussarjan vuoden valmentaja: 2011

 Lähteet 

Luokka:Skotlantilaiset jalkapalloilijat
Luokka:Skotlantilaiset jalkapallovalmentajat
Luokka:Vuonna 1969 syntyneet
Luokka:Elävät henkilöt